Cerere de decizie preliminară formulată de către Judecătoria Lehliu-Gară (România) la data de 29 martie 2022 – procedură penală împotriva KN, LY, OC, DW
(Cauza C-230/22)
Limba de procedură: româna
Instanţa de trimitere
Judecătoria Lehliu-Gară
Părţile din acţiunea principală
KN, LY, OC, DW
Întrebarea preliminară
Articolul 2 din Tratatul privind Uniunea Europeană (referitor la respectarea principiilor statului de drept și respectarea drepturilor omului) prin raportare la articolul 48 alineatul (2) din Carta drepturilor fundamentale a Uniunii Europene, referitor la dreptul la apărare, și la articolul 49 din Carta drepturilor fundamentale a Uniunii Europene, referitor la principiul legalității infracțiunilor și pedepselor, se opun reglementării la nivel național, ca infracțiune, a unei fapte de îndeplinire a unui act cu încălcarea oricărei legi, fără indicarea expresă a legilor sau a dispozițiilor din legi a căror încălcare atrage angajarea răspunderii penale?
____________